**Paziņojums par līdzdalības iespējām Ministru kabineta noteikumu projekta “Kārtība, kādā pieprasa un sniedz kredītiestādes rīcībā esošās neizpaužamās ziņas” izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts. |
| 2. | Dokumenta nosaukums | Ministru kabineta noteikumu projekts “Kārtība, kādā pieprasa un sniedz kredītiestādes rīcībā esošās neizpaužamās ziņas” (turpmāk – projekts) |
| 3. | Politikas joma un nozare vai teritorija | Iekšlietu politika. |
| 4. | Dokumenta mērķgrupas | Operatīvās darbības subjekti, procesa virzītāji, Iekšlietu ministrijas Informācijas centrs, Valsts reģionālās attīstības aģentūra, Finanšu izlūkošanas dienests, kredītiestādes. |
| 5. | Dokumenta mērķis un sākotnēji identificētās problēmas būtība | Projekta mērķis ir noteikt vienveidīgu un skaidru rīcību procesa virzītājiem, operatīvās darbības subjektiem un kredītiestādēm, gadījumos, kad tiek pieprasītas un sniegtas kredītiestādes rīcībā esošās neizpaužamās ziņas, un ieviest tehnisko risinājumu, kas datu apmaiņu starp minētajiem subjektiem padarīs ātrāku un vienkāršāku. Ņemot vērā minēto, projekts paredz noteikt kārtību, kādā procesa virzītājs un operatīvās darbības subjekts pieprasa un kredītiestāde sniedz tās rīcībā esošās neizpaužamās ziņas, arī ziņas darījuma pārraudzības gadījumā (turpmāk – datu apmaiņa), šo ziņu sniegšanas termiņu, pieprasījuma veidlapas paraugu un mašīnlasāmo datu struktūru.Projektā ir noteikti vairāki datu apmaiņas kanāli:1. datu apmaiņa, izmantojot Kriminālprocesa informācijas sistēmu un Datu izplatīšanas tīklu. Šo kanālu plānots izmantot attiecībā uz procesa virzītājiem un nākotnē, kad tiks rasts atbilstošs tehniskais risinājums, arī uz operatīvās darbības subjektiem;
2. datu apmaiņa ar elektroniskā pasta starpniecību, izmantojot transporta slāņa drošību (*TLS*). Šo kanālu plānots izmantot, ja nebūs uzsākta datu apmaiņa ar Datu izplatīšanas tīklu (operatīvās darbības subjektiem, līdz brīdim, kad tiks rasts cits tehniskais risinājums), vai, ja tiks konstatēts neplānots Datu izplatīšanas tīkla darbības pārtraukums, ko nav iespējams novērst vienas darbdienas laikā;
3. datu apmaiņa ar Finanšu izlūkošanas dienesta starpniecību. Šo kanālu varēs izmantot procesa virzītāji un operatīvās darbības subjekti, īpašos gadījumos, kad informācijas atklāšana par kriminālprocesa vai operatīvās darbības faktu var apdraudēt attiecīgi kriminālprocesa vai operatīvās darbības intereses.
 |
| 6. | Dokumenta izstrādes laiks un plānotā virzība | Projekta spēkā stāšanās laiks – 2021. gada 1. jūlijs. |
| 7. | Dokumenti | Projekts ar pielikumiem, [anotācija](file:///C%3A%5CDocuments%20and%20Settings%5Ckristinema%5CLocal%20Settings%5CTemp%5CIEMAnot_070613_ZinParbKart.doc). |
| 8. | Sabiedrības pārstāvju iespējas līdzdarboties | Rakstiski iesniedzot viedokli, iebildumus un priekšlikumus par izstrādāto projektu. |
| 9. | Pieteikšanās līdzdalībai | Viedokļus, iebildumus un priekšlikumus lūgums iesniegt **līdz 13.12.2020.,** nosūtot tos uz elektroniskā pasta adresi inese.sproge@iem.gov.lv. Iesniedzot viedokli, iebildumus vai priekšlikumus par projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | Inese Sproģe, Iekšlietu ministrijas Juridiskā departamenta Normatīvo aktu nodaļas juriste tālr.67219534, e-pasts: Inese.Sproge@iem.gov.lv |